Здравейте, моят казус е следният: На 28 август 2018 започнах работа във фирма, свързана с рекламна дейност и уеб дизайн, на 31.03.2019 приключихме трудовите си правоотношения.За периода, в който работих към тази фирма, работодателят не е плащал изобщо здравните ми осигуровки. В последствие разбирам, че съм със спрени здравноосигурителни права. Отидох в НАП, за да поискам информация, относно моя казус, техен служител ми отговори твърдо, че това не е техен проблем и не ги интересува. Къде мога да потърся правата си, към коя институция да се обърна? Трябва ли да пусна жалба срещу некоректния работодател, за да изплати всички дължими вноски? Моля, помогнете.Благодаря Ви предварително.




Неплатени здравни осигуровки от работодател.
============================================

 

Здравейте, Синди Войнова, 


съветът ми е да подадете писмен сигнал срещу работодателя до НОИ, НАП и Инспекцията по труда. Не е прав служителят от НАП, че неплащането на здравни осигуровки от работодател не е в дейността на НАП. Трудовите договори се регистрират в НАП и заплащането на здравните осигуровки се извършва именно по банкови сметки на НАП.


Поздрави,  

адв. Николина Митова  

тел. 0898 303092


